b'\n_START_ARTICLE_\nAndreas Skov Olsen\n_START_SECTION_\nKlubkarriere\n_START_PARAGRAPH_\nOlsen startede sin karriere i den lokale klub Als\xc3\xb8nderup Idr\xc3\xa6tsforening i Hiller\xc3\xb8d, inden han i en alder af 12 skiftede til FC Nordsj\xc3\xa6lland.\n_START_SECTION_\nFC Nordsj\xc3\xa6lland\n_START_PARAGRAPH_\nKantspilleren blev f\xc3\xb8rste gang udtaget til truppen i en f\xc3\xb8rsteholdskamp den 17. juli 2017 i en kamp mod Odense Boldklub, hvor han sad p\xc3\xa5 b\xc3\xa6nken hele kampen._NEWLINE_Han fik sin debut for FC Nordsj\xc3\xa6lland den 23. juli 2017 i en alder af 17 \xc3\xa5r, da han startede p\xc3\xa5 b\xc3\xa6nken, inden han erstattede Emiliano Marcondes i det 95. minut i en 3-2-sejr over Br\xc3\xb8ndby IF i Superligaen. Fem dage senere spillede han 72 minutter i DBU Pokal-kamp mod Vejgaard Boldspilklub, hvor han b\xc3\xa5de scorede og lavede en assist i en 0-4-sejr ude. _NEWLINE_Han blev snart en vigtig spiller for klubben, og med 22 m\xc3\xa5l i Superligaen i s\xc3\xa6sonen 2018-19 kom han i s\xc3\xb8gelyset hos flere udenlandske klubber.\n_START_SECTION_\nBologna\n_START_PARAGRAPH_\nDet blev Bologna F.C. 1909, der 24. juli 2019 kunne offentligg\xc3\xb8re, at klubben havde skrevet kontrakt med Andreas Skov Olsen.'